cyanic-selkie/wikianc huggingface dataset:
বরুমছড়া ইউনিয়ন
জনসংখ্যার উপাত্ত
২০১১ সালের পরিসংখ্যান অনুযায়ী বরুমছড়া ইউনিয়নের মোট জনসংখ্যা ২০,০৬১ জন। এর মধ্যে পুরুষ ৯,৫৮২ জন এবং মহিলা ১০,৪৭৯ জন। মোট পরিবার ৩,৯১৩টি।
অবস্থান ও সীমানা
আনোয়ারা উপজেলার দক্ষিণাংশে বরুমছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পশ্চিমে জুঁইদণ্ডী ইউনিয়ন ও বটতলী ইউনিয়ন; উত্তরে বারখাইন ইউনিয়ন; পূর্বে বারখাইন ইউনিয়ন এবং দক্ষিণে বাঁশখালী উপজেলার পুকুরিয়া ইউনিয়ন ও সাঙ্গু নদী অবস্থিত।
প্রশাসনিক কাঠামো
বরুমছড়া ইউনিয়ন আনোয়ারা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী বরুমছড়া ইউনিয়নের সাক্ষরতার হার ৩৮.৫%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
বরুমছড়া ইউনিয়নে যোগাযোগের প্রধান সড়ক আনোয়ারা-বরুমছড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
বরুমছড়া ইউনিয়নে ৩২টি মসজিদ, ১০টি ঈদগাহ ও ৩টি মন্দির রয়েছে।
খাল ও নদী
বরুমছড়া ইউনিয়নের পূর্ব ও দক্ষিণ পাশ দিয়ে বয়ে চলেছে সাঙ্গু নদী। এছাড়া রয়েছে টিন্টি খাল।
হাট-বাজার
বরুমছড়া ইউনিয়নের প্রধান হাট/বাজার হল কানু মাঝির হাট। এছাড়া রয়েছে সওদাঘর দীঘির পাড় (বিয়ান বাজার)।
প্রসঙ্গার্থ বিশ্লেষণ (কম্পাইলার)
প্রসঙ্গার্থ বিশ্লেষণ (semantic analysis) বা প্রসঙ্গ সংবেদনশীল বিশ্লেষণ (context sensitive analysis) কম্পাইলার নির্মাণের সময়কার একটি প্রক্রিয়া যা উৎস কোড থেকে প্রয়োজনীয় শব্দার্থক তথ্য সংগ্রহ করার জন্য সাধারণত পার্সিংয়ের পরে ব্যবহৃত হয়। এই প্রক্রিয়াটি সাধারণত টাইপ চেকিং করে, বা নিশ্চিত করে তোলে যে ব্যবহারের আগে কোনো চলক ঘোষিত হয়েছে কিনা যা বর্ধিত ব্যাকাস – নওর আকারে বর্ণনা করা অসম্ভব, ফলে যা পার্সিংয়ের সময় সহজে শনাক্ত করা যায় না।
রেজিয়া ওয়াহিদ
রেজিয়া ওয়াহিদ একজন পুরস্কার বিজয়ী বাংলাদেশি বংশোদ্ভুত ব্রিটিশ টেক্সটাইল শিল্পী ও ডিজাইনার। তার কাজ যুক্তরাজ্য সহ অন্যান্য দেশেও বিকশিত হয়েছে।
প্রাথমিক জীবন
রেজিয়া ওয়াহিদ ১৯৭৬ সালে বাংলাদেশে জন্মগ্রহণ করেন এবং পাঁচ বছর বয়সে যুক্তরাজ্যে চলে যান। তিনি ১৯৯৪-১৯৯৫ সালে চেলসি কলেজের আর্ট অ্যান্ড ডিজাইন কলেজে পড়াশোনা করেন এবং ১৯৯৮ সালে ইউনিভার্সিটি কলেজের আর্ট অ্যান্ড ডিজাইনের সারে ইনস্টিটিউট অফ আর্ট অ্যান্ড ডিজাইন থেকে প্রথম শ্রেণীর ডিগ্রি লাভ করেন।
পেশা
রেজিয়া ওয়াহিদ বলেছেন যে তার কাজটি 'বায়ু, শান্তি, এবং প্রশান্তি' উদ্ভাবন করতে চায়, এবং আমরা প্রকৃতির সৌন্দর্য আবদ্ধ, ঈশ্বরের বৈশিষ্ট্যগুলি আমাদের মেনে চলতে হবে। তার করা কাজগুলি দেখতে গসামার-হালকা বোনা কাপড় যা শিল্প ও বস্তুগত উভয় শিল্পকর্মের মতো, আবার অনেকটা গ্যালারিতে এবং যাদুঘরে প্রদর্শিত বস্তুর মত, স্কার্ফ বা শাল হিসাবে পরিহিত, অথবা রুমের আসবাব হিসাবে সজ্জিত।
করণ কাপুর
করণ কাপুর (জন্ম: ১৮ জানুয়ারি ১৯৬২) একজন প্রাক্তন ভারতীয় চলচ্চিত্র অভিনেতা এবং ভারতীয় বংশোদ্ভূত মডেল তিনি শশী কাপুর এবং ভারতে-স্থায়ী স্ত্রী জেনিফার কেন্ডালের ছেলে। তার পিতামহ পৃথ্বীরাজ কাপুর এবং তার পিতামাতারা হলেন রাজ কাপুর এবং শাম্মী কাপুর। তার বড় ভাই কুণাল কাপুর এবং ছোট বোন সঞ্জনা কাপুরও কয়েকটি ছবিতে অভিনয় করেছেন, তবে তার মতো তাদের সাফল্য খুব কম ছিল। তার মাতামহ দাদী, জেফ্রি কেন্ডাল এবং লরা কেন্ডাল ছিলেন এমন অভিনেতা যারা তাদের নাট্যদল শেক্সপিয়ারার সাথে শেক্সপিয়ার এবং জর্জ বার্নাড শ’ অভিনয় করে ভারত ও এশিয়া সফর করেছিলেন। বণিক আইভরি চলচ্চিত্র শেক্সপিয়র ওয়ালাহ পরিবারটির উপর ভিত্তি করে নির্মিত হয়েছিল, যা তার বাবা এবং তার খালা অভিনেত্রী ফেলিসিটি কেন্ডাল অভিনয় করেছিলেন।
প্রায় ২৫ বছরের ব্যবধানের পরে, করণ এখন জনসাধারণের মধ্যে ফিরে এসে তাঁর টাইম অ্যান্ড টাইড নামে একাধিক ফটোগ্রাফি প্রদর্শনী নিয়ে ভারতে ফিরে এসেছেন। করণের টাইম অ্যান্ড টাইড ফটোগ্রাফি প্রদর্শনী ২০১৬ সালের নভেম্বরে তাঁর নিজের শহর মুম্বাইতে শুরু হয়েছিল এবং পরে ২০১৭ সালে ব্যাঙ্গালোর, কলকাতা, নয়াদিল্লি, আহমেদাবাদ এবং জয়পুরে অনুষ্ঠিত হয়েছিল। করণ অ্যাংলো-ইন্ডিয়ান সম্প্রদায়গুলিতে অনেক গবেষণা করেছেন এবং এই সম্প্রদায়ের সাথে দেখা করতে ১৯৮০ এর দশকে ভারতের বিভিন্ন অঞ্চল ঘুরেছিলেন এবং ছবি তোলেন। তার নিবন্ধগুলি বিবিসি, ইন্ডিয়ান এক্সপ্রেস, হিন্দুস্তান টাইমস এবং অন্যান্য পত্রিকায় ২০১৬ সালের নভেম্বরে প্রকাশিত হয়েছিল। করণ তার সাম্প্রতিক সাক্ষাৎকারে বলেছিলেন যে তিনি ভারতে আরও বেশি ফটোগ্রাফি প্রকল্পগুলি করতে বেশ আগ্রহী, কারণ তাঁর সন্তানরা এখন বড় হয়েছে তাই তিনি ভারতে আরও বেশি সময় কাটাতে পারেন। করণ আরও বলেছিলেন যে কাপুরসের খুব বিখ্যাত বলিউড পরিবারের অংশ হয়েও তিনি শৈশবকাল থেকেই ফটোগ্রাফির প্রতি আগ্রহী ছিলেন। করণের বড় ভাই কুনাল কাপুর এখন ভারতের শীর্ষস্থানীয় বিজ্ঞাপন নির্মাতা এবং ছোট বোন সঞ্জনা কাপুর আর্ট, সংস্কৃতি এবং নাটক প্রচারের জন্য জুনুন ফাউন্ডেশন পরিচালনা করছেন।
ব্যক্তিগত জীবন
করণ কাপুর ১৮ জানুয়ারি ১৯৬২ সালে অভিনেতা শশী কাপুর এবং ব্রিটিশ থিয়েটার অভিনেত্রী জেনিফার কেন্ডালের ঘরে জন্মগ্রহণ করেন। কর্মজীবনের শুরুর দিকে তিনি বোম্বাই ডাইংয়ের বিজ্ঞাপন প্রচারের মাধ্যমে বিখ্যাত একটি মডেল ছিলেন এবং তিনি জুহি চাওলার বিপরীতে সুলতানাত (১৯৮৬) এবং পরে ধর্মেন্দ্রর সাথে লোহায় অভিনয় করেছিলেন। করণ এখন যুক্তরাজ্যে একটি ফটোগ্রাফি সংস্থা চালাচ্ছেন। তিনি ইংরেজি মডেল লর্না টার্লিং কাপুরের সাথে বিবাহ বন্ধনে আবদ্ধ হয়েছিলেন; দম্পতি এখন পৃথক হয়। তাদের একটি মেয়ে আলিয়া কাপুর এবং ছেলে জ্যাক কাপুর রয়েছে।
পেশা
তিনি শ্যাম বেনেগালের সমালোচকদের দ্বারা প্রশংসিত ১৯৭৮ সালে নির্মিত জুনুন ছবিতে আত্মপ্রকাশ করেছিলেন, এতে তাঁর বাবা-মা এবং উভয় ভাইবোনও ছিলেন। তার বাবার প্রযোজনায় তিনি একটি ছোট্ট অংশ ছিলেন ৩৬ চৌরঙ্গি লেন (১৯৮১)। তিনি ১৯৮৪ সালে ব্রিটিশ টেলিভিশন সিরিজ দ্য জুয়েল ইন দ্য ক্রাউনটিতে উপস্থিত হন।
ধর্মেন্দ্র, সানি দেওল ও জুহি চাওলার পাশাপাশি সুলতানাত (১৯৮৬) দিয়ে মূলধারার বলিউড ছবিতে তাঁর আত্মপ্রকাশ। পরে তিনি লোহা (১৯৮৭) এবং ১৯৮৮ সালে আফসার অভিনয় করেছিলেন, তবে অভিনেতা হিসাবে তাঁর অনেক অফার ছিল না। তিনি বোম্বাই ডাইং সহ বড় বড় ভারতীয় ব্র্যান্ডের মডেলিং করেছিলেন।
তার পর থেকে তিনি একজন ফটোগ্রাফার হয়েছিলেন এবং লন্ডনের চেলসিতে তাঁর স্ত্রী লর্না, তাঁর মেয়ে আলিয়া, এবং তাঁর ছেলে জাচকে নিয়ে থাকেন।
পুরস্কার
তাঁর ফটোগ্রাফ "ওল্ড কাপল" জনগণ / জীবনধারা বিভাগে আন্তর্জাতিক ফটোগ্রাফি পুরস্কার ২০০৯ জিতেছে। এ বছর তিনি প্রাপ্ত পাঁচটি মনোনয়নের মধ্যে একটি এটি ছিল।
কলি পুঁইয়া
কলি লোচ পুঁইয়া (বৈজ্ঞানিক নাম: Pangio pangia) (ইংরেজি: Pangio coolie-loach) হচ্ছে Cobitidae পরিবারের Pangio গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত এবং মায়ানমারে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
ঋজুক জলপ্রপাত
ঋজুক জলপ্রপাত বা ঋজুক ঝর্ণা বাংলাদেশের পার্বত্য চট্টগ্রামের অন্তর্গত বান্দরবানের রুমা উপজেলায় অবস্থিত একটি প্রাকৃতিক জলপ্রপাত।
ভৌগোলিক অবস্থান
এই জলপ্রপাতটি বান্দরবান শহর থেকে ৬৬ কিলোমিটার দূরে এবং রুমা উপজেলা থেকে ৭ কিলোমিটার দূরে পান্তলা মৌজায় অবস্থিত। প্রায় ৩০০ ফুট উচ্চতা হতে জলধারা সাঙ্গু নদীতে প্রবাহিত হয়।
বৈশিষ্ট্য
এই জলপ্রপাতে সারা বছর পানি থাকে। তবে, জুলাই- আগস্ট মাসে জলপ্রবাহ সব থেকে বেশি থাকে। এ জলপ্রপাতের পানি শীতল।
লেডি গাগা
স্টেফানি জোয়ান অ্যাঞ্জেলিনা জার্মানোটা (জন্ম ২৮ মার্চ ১৯৮৬) যিনি লেডি গাগা হিসেবে বেশি পরিচিত মার্কিন পপশিল্পী। বিচিত্র ফ্যাশনের জন্য তিনি বেশ আলোচিত। গানের পাশাপাশি এইডস ও বন্যার্তদের সহযোগিতাসহ নানা ধরনের সামাজিক কাজে যুক্ত তিনি। ২০১৩ সালের বিশ্বখ্যাত ম্যাগাজিন ফোর্বস-এর ৪৫ বছরের কমবয়সী সবচেয়ে প্রভাবশালী নারীদের তালিকায় শীর্ষে জায়গা করে নিয়েছেন লেডি গাগা।
প্রাথমিক জীবন
১৯৮৬ সালের ২৮ মার্চ যুক্তরাষ্ট্রের নিউইয়র্কে জন্ম লেডি গাগার। বাবা জোসেফ জার্মানোটা ইন্টারনেট ব্যবসায়ী। ছোটবেলায় রোমান ক্যাথলিকের ধর্মীয় শিক্ষাপ্রতিষ্ঠানে পড়াশোনা শুরু করেন।  পরবর্তী সময়ে থিয়েটারের প্রতি আগ্রহী হয়ে নিউইয়র্ক বিশ্ববিদ্যালয়ের থিয়েটার স্কুলে ভর্তি হন।
ক্যারিয়ার
২০০৫ সালে মাত্র ১৯ বছর বয়সেই সংগীতজগতে যাত্রা শুরু হয় লেডি গাগার। এ পর্যন্ত প্রকাশিত পাঁচটি অ্যালবামই লেডি গাগাকে এনে দিয়েছে তুমুল জনপ্রিয়তা। ২০০৮ সালে গাগার প্রথম অ্যালবাম দ্য ফেম বাজারে আসে। পরের বছরই আসে তার দ্বিতীয় অ্যালবাম দ্য ফেম মনস্টার। ২০১১ সালে মুক্তি পায় গাগার তৃতীয় অ্যালবাম বর্ন দিস ওয়ে। অ্যালবাম বিক্রির নতুন নতুন রেকর্ড যেমন করেছেন লেডি গাগা, তেমনি খুদে ব্লগ লেখার ওয়েবসাইট টুইটারেও জনপ্রিয়তার দিক থেকে রয়েছেন হলিউড তারকাদের মধ্যে শীর্ষে। গানের পাশাপাশি তিনি একাধিক ছবিতেও অভিনয় করেছেন।
ইতারসি
ইতারসি (Itarsi) ভারতের মধ্য প্রদেশ রাজ্যের হোশঙ্গাবাদ জেলার একটি শহর ও পৌরসভা এলাকা।
নূর জাফর
নূর জাফর নূর খান নামেও পরিচিত একজন অভিনেত্রী এবং মডেল। তিনি অভিনেত্রী সারাহ খান এর বোন, তিনি  তাও দিল কা কিয়া হুয়া (২০১৭-২০১৮) এবং ভারাম (২০১৯) চলচ্চিত্রের মাধ্যমে তার অভিনয়ের অভিষেক করেন।
ইতারসি
জনসংখ্যার উপাত্ত
ভারতের ২০০১ সালের আদমশুমারি অনুসারে ইতারসি শহরের জনসংখ্যা হল ৯৩,৭৮৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে ইতারসি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
আম্বর শাহ মসজিদ
খাজা আম্বর মসজিদ ঢাকা শহরের কারওয়ান বাজার এলাকার মুঘল সুবাহদার শায়েস্তা খান এর প্রধান খোজা,খাজা আম্বর কর্তৃক ১৬৮০ খিষ্টাব্দে নির্মিত একটি মসজিদ।
ইতিহাস
মসজিদটিতে দুটি শিলালিপি আছে। কেন্দ্রীয় মিহরাবের উপরে স্থাপিত প্রথম শিলালিপিতে রয়েছে কুরআনের একটি আয়াত। আর কেন্দ্রীয় প্রবেশপথের উপরে বাইরের দিকে স্থাপিত দ্বিতীয় শিলালিপিতে নির্মান সাল উল্লেখ আছে।
স্থাপত্যশৈলী
মসজিদটির নির্মাণশৈলী অত্যন্ত আকর্ষণীয় কারুকাজময়। তিন গম্বুজের এ মসজিদ ভূমি থেকে প্রায় ১২ ফুট (৩.৬৬ মি) উঁচু একটি উত্তোলিত মঞ্চের পশ্চিম অর্ধাংশজুড়ে অবস্থিত। এ ভিত্তিমঞ্চের শীর্ষে রয়েছে বদ্ধ পদ্ম-পাপড়ি নকশার একটি সারি। এর চারকোণে রয়েছে চারটি বিশাল আকৃতির পার্শ্ববুরুজ। অষ্টভুজাকৃতির বুরুজগুলো ভিত্তিমঞ্চের চেয়ে সামান্য একটু উঁচু এবং এগুলোর শীর্ষে রয়েছে ছোটো ছোটো গম্বুজ। পূর্ব প্রান্তে একটি সিঁড়ি পেরিয়ে পাথরের তৈরি ফ্রেমবিশিষ্ট খিলানযুক্ত একটি তোরণ পর্যন্ত পৌঁছানো যায়। এ সিঁড়িপথের ডান দিকে খাজা আম্বরের খননকৃত কূপটি ছিল, তবে বর্তমানে এটিকে মাটি ফেলে ভরাট করে ফেলা হয়েছে। ভিত্তিমঞ্চের পূর্বদিকে রয়েছে খাজা আম্বরের সমাধি। আদিতে এখানে শুধু পাথরের তৈরি কবর ফলক দৃশ্যমান ছিল। তবে বর্তমানে এর উপরে ইট দিয়ে একটি ইমারত নির্মাণ করা হয়েছে।
ভাজক কলা
ভাজক কলা হচ্ছে উদ্ভিদদেহে বিরাজমান এক ধরনের কলা বা টিস্যু। ভাজক কলায় অপরিবর্তিত কোষ (মেরিস্টেম্যাটিক কোষ) থাকে যেগুলো কোষ বিভাজনে সক্ষম। ভাজক কলার কোষগুলো উদ্ভিদদেহের অন্যান্য যেকোনো টিস্যু বা অঙ্গে রূপান্তরিত হতে পারে। এ কোষগুলো পরিবর্তিত হওয়ার পূর্ব পর্যন্ত বিভাজিত হতে থাকে। তবে পরিবর্তিত হয়ে গেলে এ কোষগুলো বিভাজনের ক্ষমতা হারিয়ে ফেলে।
পরিবর্তিত উদ্ভিদকোষ সাধারণত বিভাজিত হতে পারে না, অথবা অন্য কোনো কোষ সৃষ্টি করতে পারে না। মেরিস্টেম্যাটিক কোষ অপরিবর্তিত কিংবা অসম্পূর্ণভাবে পরিবর্তিত থাকে এবং এ কোষগুলো টটিপটেন্ট ও বিভাজনে সক্ষম। মেরিস্টেম্যাটিক কোষের বিভাজনের ফলে টিস্যুর পরিবর্তন, পরিবর্ধন ও নতুন অঙ্গ সৃষ্টির জন্য প্রয়োজনীয় নতুন কোষ সৃষ্টি হয়। ফলে উদ্ভিদদেহ তৈরির মৌলিক কাঠামো গঠিত হয়। এ কোষগুলো আকারে ছোট। এসব কোষে কোষ গহবর থাকে না, অথবা ছোট কোষ গহবর থাকে। প্রোটোপ্লাজম দ্বারা মেরিস্টেম্যাটিক কোষ পূর্ণ থাকে। এসব কোষে প্লাস্টিড (ক্লোরোপ্লাস্ট অথবা ক্রোমোপ্লাস্ট) অপরিবর্তিত অবস্থায় থাকে, তবে প্লাস্টিডগুলো মূলত অপরিপক্ব রূপে (প্রোপ্লাস্টিড) বিরাজ করে। মেরিস্টেম্যাটিক কোষগুলো আন্তঃকোষীয় ফাঁকা স্থান ছাড়াই খুব ঘন সন্নিবিষ্ট অবস্থায় থাকে। এদের কোষ প্রাচীর মূলত অত্যন্ত পাতলা প্রাথমিক কোষ প্রাচীর।
ভাজক টিস্যুর বৈশিষ্ট্য সমূহ:-
কোষগুলো জীবিত অপেক্ষাকৃত ছোট এবং সমব্যাসীয়,,ভাজক টিস্যুর কোষগুলো সর্বদাই বিভাজন ক্ষমতা সম্পন্ন ।ভাজক টিস্যু কোষগুলো সাধারণত আয়তাকার, ডিম্বাকার, পঞ্চভূজাকার হয়ে থাকে। এই কোষগুলো সাধারণত সেলুলোজ নির্মিত পাতলা কোষ প্রাচীর বিশিষ্ট হয়।এছাড়া এই কোষগুলো বিপাকীয় হার অনেক বেশি এবং সর্বদাই সক্রিয় বিপাকীয় অবস্থায় থাকে।অধিকন্তু এর প্লাস্টিক গুলো প্রোপ্লাস্টিড অবস্থায় থাকে এর কোষগুলো আকারের সাধারণত ছোট এবং দৈর্ঘ্য ও প্রস্থ সমান হয়ে থাকে।
ভাজক টিস্যুর কাজঃ-
শীর্ষস্থ ভাজক টিস্যুর কোষ বিভাজনের মাধ্যমে উদ্ভিদের দৈর্ঘ্যে বৃদ্ধি পায়। পার্শ্বীয়  ভাজক টিস্যুর কোষ বিভাজনের ফলে উদ্ভিদের ব্যাস  বৃদ্ধি পায়। এবং এ ধরনের  বিভাজনের মাধ্যমে ক্ষতস্থান পূরণ হয়।
বরাক উপত্যকা প্রকৌশল মহাবিদ্যালয়
বরাক উপত্যকা প্রকৌশল মহাবিদ্যালয় ২০১৭ সালে আসামের করিমগঞ্জ জেলায় আসাম সরকার  প্রতিষ্ঠা করে। ২০১১ সাল ২ মার্চ তারিখে তখনকার আসামের মুখ্যমন্ত্রী তরুণ গগৈ নিজে প্রস্তাবিত এই মহাবিদ্যালয়টির ভিত্তিপ্রস্তর স্থাপন করেন।
এটি আসামের পঞ্চম রাজ্য সরকারের দ্বারা প্রতিষ্ঠিত প্রকৌশল মহাবিদ্যালয় এবং বরাক উপত্যকার প্রথম।
শিক্ষা
বরাক উপত্যকা প্রকৌশল মহাবিদ্যালয়টি কম্পিউটার বিজ্ঞান এবং প্রকৌশল (Computer Science and Engineering) এবং অণুবিদ্যুৎ এবং দূরসংযোগ প্রকৌশল (Electronics and Telecommunication Engineering) বিভাগে চার বছরের স্নাতক পাঠক্রম  পড়ায়।
ভর্তি
২০১৭ সালে এই পরীক্ষা আসামের প্রযুক্তি শিক্ষা আয়ুক্ত অনুষ্ঠিত করেন।
রাণীশংকৈল থানা
রাণীশংকৈল থানা বাংলাদেশের ঠাকুরগাঁও জেলার অন্তর্গত রাণীশংকৈল উপজেলার একটি থানা।
প্রশাসনিক এলাকাসমূহ
রাণীশংকৈল উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম রাণীশংকৈল থানার অধীন।
প্রাচ্যতত্ত্ব
শিল্প, ইতিহাস, সাহিত্য এবং সাংস্কৃতিক গবেষণায় প্রাচ্যতত্ত্ব হল প্রাচ্য বা পূর্ব বিশ্বের বিভিন্ন দিকের অনুকরণ বা চিত্রায়ন। এই কাজগুলো সাধারণত পশ্চিমা বিশ্বের নকশাকার, লেখক ও শিল্পীরা করে থাকেন। প্রাচ্যকেন্দ্রিক চিত্রকর্ম বিশেষত মধ্য প্রাচ্যকে কেন্দ্র করে অঙ্কিত চিত্রকর্ম উনিশ শতকের একাডেমিক শিল্পের অন্যতম বিশেষত্ব ছিল। পশ্চিমা সাহিত্যেও প্রাচ্যকেন্দ্রিক বিষয়গুলিতে একই রকম আগ্রহ লক্ষ্য করা যায়। ১৯৭৮ সালে এডওয়ার্ড সাঈদের ‘ওরিয়েন্টালিজম’ বা ‘প্রাচ্যতত্ত্ব’ নামে বইটি প্রকাশের পর থেকে একাডেমিক বিষয় হিসেবে প্রাচ্যতত্ত্ব সম্পর্কে বিস্তৃত আলোচনা শুরু হয়। এর পর থেকেই মধ্যপ্রাচ্য, এশিয়া এবং উত্তর আফ্রিকার সমাজগুলোর প্রতি পশ্চিমা বিশ্বের নেতিবাচক মনোভাবকে বোঝাতে ‘প্রাচ্যতত্ত্ব’ শব্দটির বহুল ব্যবহার লক্ষ্য করা যায়। সাঈদের মতে, পশ্চিমা বিশ্ব এই সমাজগুলিকে স্থিতিশীল এবং অনুন্নত হিসাবে উপস্থাপন করার ফলে প্রাচ্য সংস্কৃতির প্রতি এমন এক দৃষ্টিভঙ্গি তৈরি হয়েছে যা সমীক্ষা ও  চিত্রায়নের মাধ্যমে সাম্রাজ্য শক্তির সেবায় কাজে লাগানো যেতে পারে। সাঈদের মতে, কল্পিত এই তত্ত্বানুসারে পশ্চিমা সমাজকে একটা বিকশিত, যৌক্তিক, নমনীয় এবং উন্নত সমাজ হিসেবে উপস্থাপন করা হয়।
ব্যুৎপত্তি
প্রাচ্যতত্ত্ব বলতে প্রাচ্য অর্থাৎ পাশ্চাত্যের বিপরীত সাংস্কৃতিক জগতকে বোঝায়। ইংরেজি ওরিয়েন্ট শব্দটি ফরাসি ভাষা থেকে ইংরেজি ভাষায় প্রবেশ করেছে। ফরাসি ওরিয়েন্স মূল শব্দটি আবার ল্যাটিন ওরিয়েন্স শব্দটির সমার্থক যা বিশ্বের পূর্ব অংশকে ইঙ্গিত করে যেখানে সূর্যের উদয় হয়। পরিভাষাটি অবশ্য সময়ের পরিক্রমায় ভৌগোলিক পরিভাষা রূপেও ব্যবহৃত হচ্ছে। "প্রাচ্য" শব্দটি দ্বারা মূলত ভূমধ্যসাগর এবং দক্ষিণ ইউরোপের পূর্বের দেশগুলিকে বোঝায়। ভূতুড়ে নগরী(১৯৫২)নামের বইয়ে আনিউরিন বেভেন প্রসারিত অর্থে প্রাচ্য বলতে পূর্ব এশিয়াকেও বুঝিয়েছেন যা "পশ্চিমা প্রভাবের অধীনে প্রাচ্যের জাগরণকে" ইঙ্গিত করে। এডওয়ার্ড সাঈদের মতে, প্রাচ্যতত্ত্ব  "কেবল ঔপনিবেশিক সময়ে নয়, বর্তমান সময়েও পশ্চিমা বিশ্বের রাজনৈতিক, অর্থনৈতিক, সাংস্কৃতিক এবং সামাজিক আধিপত্য বিস্তারে সহায়তা করছে।"
শিল্প
শিল্প ইতিহাসে প্রাচ্যতত্ত্ব শব্দটি দ্বারা পশ্চিমা শিল্পীদের শিল্পকর্মকে বোঝায় যারা উনিশ শতকে পশ্চিম এশিয়ায় ভ্রমণ করে প্রাচ্যকেন্দ্রিক বিষয়গুলোতে স্বল্প কিছু জ্ঞান অর্জন করেছিলেন। সেই সময়টাতে এইসব শিল্পী এবং পণ্ডিতদের ‘প্রাচ্যবিদ’ হিসাবে বর্ণনা করা শুরু হয়। এই রীতি বিশেষভাবে চালু হয় ফ্রান্সে যেখানে বর্জনার্থে "প্রাচ্যবিদ" শব্দটির ব্যবহার শিল্প সমালোচক জুল-এন্টো কাস্টাগনারির হাত ধরে জনপ্রিয় হয়েছিল। প্রতিনিধিত্বমূলক শিল্পশৈলীর ক্ষেত্রে এ জাতীয় সামাজিক অবজ্ঞা থাকা সত্ত্বেও ১৮৯৩ সালে ফ্রেঞ্চ সোসাইটি অব ওরিয়েন্টালিস্ট পেইন্টার্স প্রতিষ্ঠিত হয় এবং জ্যান-লোন গুরমে এর প্রেসিডেন্ট নির্বাচিত হন। ব্রিটেনে অবশ্য ‘প্রাচ্যবিদ’ শব্দটি দ্বারা একজন ‘শিল্পী’কেই বোঝানো হচ্ছিল। ফরাসী ওরিয়েন্টালিস্ট পেইন্টারস সোসাইটি গঠনের ফলে ঊনবিংশ শতাব্দীর শেষের দিকে শিল্পচর্চাকারীদের চেতনায় একটা পরিবর্তন সূচিত হয়, যেহেতু শিল্পীরা এখন নিজেদের একটা পৃথক শিল্প আন্দোলনের অংশ হিসাবে দেখতে পাচ্ছিলেন। একটা শিল্প আন্দোলন হিসাবে প্রাচ্য চিত্রকলাকে সাধারণত ঊনিশ শতকের একাডেমিক শিল্পের অনেকগুলি শাখার একটা বলে বিবেচনা করা হয়; তবে প্রাচ্যকেন্দ্রিক শিল্পকর্মের বিভিন্ন শৈলীর উপস্থিতির প্রমাণ পাওয়া যায়। শিল্প ইতিহাসবিদরা এমন দুটি বড় ধরনের প্রাচ্যশিল্পকে শনাক্ত করেন: এর মধ্যে আছেন বাস্তববাদীরা যারা তাদের পর্যবেক্ষণগুলি সাবধানতার সাথে চিত্রায়ন করেছেন এবং আরেক দল যারা স্টুডিওর বাইরে না গিয়েই প্রাচ্যের নানা দৃশ্যের কল্পনা চিত্রায়ন করেছেন। ফরাসি চিত্রশিল্পীদের যেমন ইউগেন ডেলাক্রিক্স (১৭৯৮-১৮৬৩) এবং জ্যান-লিয়ন গারমেকে (১৮২৪-১৯৯৪) প্রাচ্যতাত্ত্বিক  আন্দোলনের পুরোধা হিসেবে বিবেচনা করা হয়।
প্রাচ্য অধ্যয়ন
আঠারো এবং উনিশ শতকে প্রাচ্যবিদ বলতে এমন এক পণ্ডিতকে বোঝানো হতো যিনি পূর্ব বিশ্বের ভাষা ও সাহিত্য বিশেষভাবে অধ্যয়ন করেছিলেন। এ ধরনের পণ্ডিতদের মধ্যে ইস্ট ইন্ডিয়া কোম্পানির ব্রিটিশ আধিকারিকরা ছিলেন যারা আরব বিশ্ব ও ভারতীয় সংস্কৃতি এবং ইসলামী সংস্কৃতিকে ইউরোপের সংস্কৃতির সমান হিসাবে অধ্যয়ন করা উচিত বলে মত দিয়েছিলেন। এমন মত দেওয়া পণ্ডিতদের মধ্যে ছিলেন ভাষাতাত্ত্বিক উইলিয়াম জোনস যার ইন্দো-ইউরোপীয় ভাষার উপর গবেষণা আধুনিক ভাষাতত্ত্বের জন্ম দিয়েছে। ব্রিটিশ সাম্রাজ্যবাদীরা ১৮২০ সাল অবধি ভারতীয়দের সাথে সুসম্পর্ক গড়ে তোলার কৌশল হিসাবে প্রাচ্যতত্ত্বের এই রূপটি সমর্থন করেছিল, যখন থমাস ব্যাবিংটন ম্যাকুলের এবং জন স্টুয়ার্ট মিলের মতো "ইংরেজরা" ইংরেজি মূল্যবোধসম্পন্ন শিক্ষার বিস্তারের দিকে মনোযোগ দেওয়া শুরু করে। অধিকন্তু, ঊনিশ ও বিশ শতকে ব্রিটিশ এবং জার্মান পণ্ডিতদের মধ্যে ইহুদি ও ইহুদি ধর্মকেন্দ্রিক অধ্যয়ন জনপ্রিয়তা অর্জন করে। একাডেমিক ক্ষেত্রে প্রাচ্যতাত্ত্বিক অধ্যয়ন যা নিকট ও দূর প্রাচ্যের সংস্কৃতিগুলিকে উপলব্ধি করেছিল পরবর্তীতে এশীয় গবেষণা এবং মধ্য প্রাচ্য অধ্যয়নের ক্ষেত্র হিসেবে গড়ে উঠেছে।
সমালোচনামূলক অধ্যয়ন
‘ওরিয়েন্টালিজম’ (১৯৭৮) নামক বইটিতে সংস্কৃতি সমালোচক এডওয়ার্ড সাঈদ পরিভাষাটিকে নতুনভাবে সংজ্ঞায়িত করেছেন। তার মতে, প্রাচ্যতত্ত্ব হল প্রাচ্যকে কেন্দ্র করে গড়ে ওঠা পশ্চিমা ঐতিহ্যের এমন এক কুসংস্কারযুক্ত একাডেমিক ও শৈল্পিক কিন্তু বহিরাগত-ব্যাখ্যা-যা আঠারো ও ঊনিশ শতকের ইউরোপীয় সাম্রাজ্যবাদ থেকে উদ্ভূত সাংস্কৃতিক মনোভাবের দ্বারা প্রভাবিত। প্রাচ্যতত্ত্বের প্রতিপাদ্যটি আন্তোনিও গ্রামসির সাংস্কৃতিক আধিপত্যের তত্ত্ব এবং মিশেল ফুকোর জ্ঞান/শক্তি সম্পর্কের তত্ত্বায়নকে পশ্চিমা জ্ঞানবাদী ঐতিহ্যের সমালোচনা করার জন্য এগিয়ে নিয়ে যায়। সাঈদ সেইসব সমকালীন পণ্ডিতদের সমালোচনা করেছেন যারা আরব-ইসলামী সংস্কৃতিকে বোঝার জন্য বাইরের লোকের ব্যাখ্যাকে স্থিরীকৃত করে ফেলেছেন। এর মধ্যে বার্নার্ড লুইস এবং ফুয়াদ আজামির মতো পণ্ডিতের নাম বিশেষভাবে উল্লেখযোগ্য। তার বিশ্লেষণগুলি অবশ্য ইউরোপীয় সাহিত্যে বিশেষত ফরাসী সাহিত্যে প্রাচ্যতত্ত্ব সম্পর্কিত ধারনাগুলোর উপর আলোকপাত করে। দৃশ্যশিল্প কিংবা প্রাচ্যকেন্দ্রিক চিত্রকর্মগুলো তার সমালোচনার আওতাভুক্ত নয়। এই বিষয়ে শিল্প ইতিহাসবিদ লিন্ডা নোচলিন সাইদের সমালোচনামূলক বিশ্লেষণ পদ্ধতিগুলি "অসম ফলাফল সহ" প্রয়োগ করেছিলেন। ২০১০ সালে ইবনে ওয়ারাক জিন-লিয়ন গারুমের ‘সাপুড়ে’ চিত্রকর্মটি নিয়ে নোচলিনের সমালোচনাকে খণ্ডন করার এবং সাধারণভাবে প্রাচ্যকেন্দ্রিক চিত্রকর্মের সাফাই গেয়ে ‘লিন্ডা নোচলিন এবং কাল্পনিক প্রাচ্য’ শিরোনামে একটি প্রবন্ধ রচনা করেন।
একাডেমিক জগতে ওরিয়েন্টালিজম (১৯৭৮) বইটি শীঘ্রই উত্তর-ঔপনিবেশিক সাংস্কৃতিক অধ্যয়নের ক্ষেত্রে একটা মূল পাঠ্য হিসেবে পরিগণিত হয়। তদুপরি, সাংস্কৃতিক প্রতিষ্ঠান হিসেবে নাগরিকত্ব ধারণাটির বিশ্লেষণে প্রাচ্যতত্ত্ব নাগরিকত্বের ধারণাটিকে জ্ঞানতত্ত্বের একটি সমস্যা হিসাবে উপস্থাপন করেছে। কারণ নাগরিকত্ব ধারণাটির উদ্ভব পশ্চিমা বিশ্বের একটা সামাজিক প্রতিষ্ঠান হিসাবে। এ কারণে নাগরিকত্বকে সংজ্ঞায়িত করার সমস্যাটি সঙ্কটকালীন ইউরোপের ধারণাটিকে নতুন রূপ প্রদান করে। এ ছাড়াও, সাঈদের মতে, প্রাচ্যতত্ত্ব, ‘প্রতিনিধিত্বের ধারণা হিসাবে একটি তাত্ত্বিক ধারণা: যা প্রাচ্যের এমন একটি পর্যায়কে ইঙ্গিত করে যেখানে পুরো প্রাচ্য একটা ধারণার জগতে সীমাবদ্ধ। এই ধারণাটি পশ্চিমাদের কাছে প্রাচ্যকে ‘কম ভীতিকর’ হিসেবে উপস্থাপন করতে সহায়তা করে বলে সাঈদ মত দিয়েছেন। পশ্চিমা বিশ্বের এ ধরনের চিন্তাভাবনাই উপনিবেশবাদের মূল কারণ বলে তিনি মনে করতেন। অধিকন্তু, ‘সাম্রাজ্য: সংক্ষিপ্ত পরিচিতি’ (২০০০),  নামক বইয়ে স্টিফেন হো বলেছেন যে পশ্চিমা দেশগুলি এবং তাদের সাম্রাজ্য অনুন্নত দেশগুলির শোষণ এবং এক দেশ থেকে অন্য দেশে অবৈধভাবে সম্পদ ও শ্রম আহরণের দ্বারা নির্মিত হয়েছিল। ইসলামী বিশ্বেও প্রাচ্যতত্ত্ব বিষয়ে এক ধরনের সমালোচনামূলক প্রবণতা লক্ষ্য করা যায়। অনুমান করা হয় যে ২০০২ সালে একমাত্র সৌদি আরবেই প্রাচ্যতত্ত্বের সমালোচনায় স্থানীয় বা বিদেশী পণ্ডিতদের দ্বারা প্রায় ২০০ টি বই এবং ২০০০ এরও বেশি নিবন্ধ লেখা হয়।
এপেক্স
thumb|250px|এপেক্সের তৈরি করা পুরুষদের জুতা।
প্রতিবছর এপেক্সের তৈরি ৪৫ লাখ জোড়া জুতা পৌঁছে যায় ৪০টি দেশে। মার্কিন যুক্তরাষ্ট্রের ম্যাকি ও জেসি পেনি, জাপানের এবিসি মার্ট এবং জার্মানির ডেইচম্যানসহ বিশ্বের বড় খুচরা বিক্রেতারা এপেক্সের গ্রাহক। একই সঙ্গে দেশীয় বাজারেও প্রতিবছর তিন লাখ জোড়া জুতা প্রস্তুত করে এপেক্স। সাড়ে পাঁচশ খুচরা দোকানের মাধ্যমে এগুলো চলে যায় মানুষের পায়ে।  যা দেশব্যাপী ৫৫০ টির অধিক নিজস্ব বিক্রয় কেন্দ্র থেকে এগুলো বিক্রয় করা হয়। প্রায় ৫ মিলিয়ন জুতা বিশ্বব্যাপী ৪০ টি দেশের ১৩০ টি খুচরা বিক্রেতা প্রতিষ্ঠানের কাছে নিয়মিত রপ্তানি করে থাকে এপেক্স।
আল-আজহারের ইমামদের তালিকা
আল-আজহারের প্রধান ইমাম বা আল-আজহারের শায়খদের পদটি মিশরের ওলামা, ধর্মীয় পন্ডিতদের একজন সদস্যের দ্বারা পূরণ হয়। প্রধান ইমামের পদটি মিশরে সবচেয়ে বিশিষ্ট ভূমিকার মধ্যে রয়েছে এবং এটিকে প্রায়শই মিশরের ইসলামী আইনশাস্ত্রের সর্বোচ্চ কর্তৃপক্ষ হিসেবে বিবেচনা করা হয়। আল-আজহারের প্রধান ইমামের পদটি হল মিশরের সবচেয়ে বিশিষ্ট সরকারী ধর্মীয় ভূমিকা। উসমানীয় সাম্রাজ্যের অধীনে পদটি প্রতিষ্ঠার আগে, সেই পদের ধারককে মুশরিফ নামকরণ করা হয়েছিল তারপর একদা নাজির। ১৮৬০ থেকে ১৮৬৮ সালের মধ্যে পণ্ডিতদের একটি বোর্ড গ্র্যান্ড ইমামের ভূমিকা পালন করেছিল।
প্রধান ইমামদের মধ্যে বেশ কয়েকজন একাধিক মেয়াদে দায়িত্ব পালন করেছেন; প্রতিটি পদ পৃথকভাবে তালিকাভুক্ত করা হয়। মূল সূত্রগুলি ইসলামিক ক্যালেন্ডারের উপর ভিত্তি করে বছর দেয়, তাই পরবর্তীকালে পশ্চিমা উৎস দ্বারা গ্রেগরীয় বর্ষপঞ্জিতে রূপান্তরটি সুনির্দিষ্ট নাও হতে পারে।
নওপাড়া ইউনিয়ন, দুর্গাপুর
নওপাড়া ইউনিয়ন রাজশাহী  জেলার দূর্গাপুর উপজেলার একটি ইউনিয়ন।
আহমাদ আল-তায়িব
আহমেদ মোহাম্মদ আহমেদ আল তায়িব (أحمد محمد أحمد الطيب) হলেন আল আজহারের বর্তমান প্রধান ইমাম এবং আল আজহার বিশ্ববিদ্যালয়ের প্রাক্তন প্রেসিডেন্ট। ২০১০ সালে মোহাম্মদ সাঈদ তান্তবীর মৃত্যুর পর মিশরের রাষ্ট্রপতি হোসনি মোবারক তাকে নিয়োগ করেছিলেন। তিনি উচ্চ মিশরের একটি সুফি পরিবারে জন্মগ্রহণ করেন।
শিক্ষা
২০০২ ও ২০০৩ সালে তায়িব মিশরের গ্রান্ড মুফতি হিসেবে দায়িত্ব পালন করেন।
প্রাক্তন রাজনৈতিক দল
আল আজহারের গ্রান্ড ইমাম ও আল আজহার বিশ্ববিদ্যালয়ের প্রেসিডেন্ট নির্বাচিত হওয়ার আগে তিনি মুবারকের ন্যাশনাল ডেমোক্রেটিক পার্টির নীতি নির্ধারণী কমিটির সদস্য ছিলেন। তিনি প্রাথমিকভাবে ন্যাশনাল ডেমোক্রেটিক পার্টির (এনডিপি) পদ থেকে পদত্যাগ করতে অস্বীকার করেন বলে জানা যায়, বলেছিলেন যে আল-আজহার ও দলের সদস্যপদে তার ভূমিকার মধ্যে কোন দ্বন্দ্ব নেই। ২০১০ সালের এপ্রিলে পার্টির পদ থেকে পদত্যাগ করেন।
মিশকাতুল মাসাবীহ
মিশকাতুল মাসাবীহ (مشكاة المصابيح) হাদীস শাস্ত্রের একটি উল্লেখযোগ্য গ্রন্থ। সাধারণভাবে মিশকাতুল মাসাবীহ বা مشكاة المصابيح দিয়ে একটি বই এর নাম বুঝালেও মূলত তা দুটি হাদিস গ্রন্থের সমন্বিত নাম। যার একটি হচ্ছে কিতাবুল মাসাবিহ (এর লেখক ইমাম আল বাগাভী ৪৩৬ হিজরী থেকে ৫১৬) ও অপরটি মিশকাত (লিখেছেনঃ শায়েখ ওয়ালীউদ্দিন মুহাম্মাদ ইবনে আব্দুল্লাহ আল খাতীব আল আমরী আত তিবরিযী ৮০০ হিজরীর শেষের দিকে মৃত্যু বরণ করেন )।  পরবর্তিতে উভয় গ্রন্থকে একত্রিত করে নাম দেওয়া হয়েছে 'মিশকাতুল মাসাবীহ'। গ্রন্থটিতে কিতাবুল মাসাবীহ হতে সংকলন করা হয়েছে ৪৪৩৪ টি হাদীস এবং মিশকাত হতে সংকলন করা হয়েছে ১৫১১টি হাদীস। মিশকাতুল মাসাবিহ গ্রন্থের সম্পাদনার কাজ সমাপ্তি হয়  ৭৩৭ হিজরীর শেষ শুক্রবারে।  মূলত হাদীস শাস্ত্রে অনভিজ্ঞ লোকদের জন্যই এই বইটি সংকলন করা হয়েছে।  শায়েখ ওয়ালীউদ্দিন মুহাম্মাদ ইবনে আব্দুল্লাহ আল খাতীব আল আমরী আর তিবরিযী এই বইটি খুব চমকপ্রদ ভাবে সাজিয়েছেন যার মদ্ধ্যে উল্লেখ যোগ্য হল মাসাবিহ গ্রন্থে কোন হাদিসে উৎস লিপিবদ্ধ ছিলো না, ফলে পাঠকগন বিভ্রান্তিতে পড়ার শঙ্কা বোধ করতেন, আর সেই শঙ্কা দূর করেই মিশকাতুল মাসাবীহ সংকলনকালে লেখক প্রতিটি হাদীসের উৎস উল্লেখ করে দিয়েছেন। তিনি হাদীস গ্রন্থটিকে ফিকহের ধারাবাহিক নিয়ম অনুযায়ী সাজিয়েছেন। এবং প্রতিটি অধ্যায়ে ৩টি করে অনুচ্ছেদে ভাগ করেছেন, যার মধ্যে প্রথম দুই পরিচ্ছেদে সহীহ বুখারী ও সহীহ মুসলিম এর হাদিস এনেছেন এবং পরের পরিচ্ছেদে অন্যান্য কিতাবের হাদীস এনেছেন। আর হাদীস শেষে যে কিতাব থেকে হাদীসটি নিয়েছেন সেটির উৎস গ্রন্থ ও উল্লেখ করে দিয়েছেন।
কম্পিউটার কিবোর্ড
কীবোর্ড হলো টাইপরাইটারের ধারণা থেকে আসা এমন একটি ডিভাইস, যাতে কিছু বাটন বিন্যস্ত থাকে, যেটি মেকানিক্যাল লিভার অথবা ইলেক্ট্রনিক সুইচের মতো কাজ করে। কীবোর্ড হলো কম্পিউটারের প্রধান ইনপুট ডিভাইস। কীবোর্ডের কীসমূহে কী ছাপানো থাকে। কোনো চিহ্ন তৈরি করতে হলে এক বা একাধিক কী চাপতে অথবা চেপে ধরে রাখতে হবে। মাউস, টাচস্ক্রিন, পেন, ভয়েস রিকগনিশন আবিষ্কারের পরেও কীবোর্ড সবচেয়ে বেশি ব্যবহৃত এবং বহুমুখী ইনপুট ডিভাইস।
কী-বোর্ডে ৮৪ থেকে ১০১টি বা কোন কোন কী-বোর্ডে 104 টি কী আছে। ব্যবহারের উপর ভিত্তি করে কী-বোর্ডকে মোটামুটি ৫টি ভাগে ভাগ করা যায়।
ফাংশন কী :
কী বোর্ডের উপরের দিকে বাম পার্শ্বে F1 থেকে F12  পর্যন্ত যে কীগুলো আছে এদের একত্রে ফাংশন কী বলে। এদের ফাংশন কী(একত্রে) বলার কারণ এদের মাধ্যমে নির্দিষ্ট কিছু কাজ করা যায় ।যেমন- কোন প্রোগ্রামের জন্য help অথবা কোন প্রোগ্রাম রান করানো ইত্যাদি কাজে এই কীগুলোর ব্যবহার করা হয়।
অ্যারো কী :
কী বোর্ডের ডান দিকে নিচে পৃথক ভাবে চারটি কী আছে। কোন কোন কী বোর্ডে উপরের দিকেও থাকে। কীগুলোর উপরে অ্যারো বা তীর চিহ্ন দেওয়া থাকে। যা দিয়ে খুব সহজেই কার্সরকে ডানে, বামে, উপরে এবং নিচে সরানো যায়। এগুলিকে আবার এডিট কীও বলে। কারণ টেক্সট এডিট করার কাজেও এ কীগুলো ব্যবহার করা হয়।
নিউমেরিক কী বা লজিক্যাল কী
কীবোর্ডের ডানদিকে ০ থেকে ৯ পর্যন্ত সংখ্যা লেখা যে কীগুলো রয়েছে তাকে নিউমেরিক কী বলে। এখানে +, -, *, / প্রভৃতি অ্যারিথমেটিক অপারেটর থাকে। এছাড়াও  <, >, = লজিক্যাল অপারেটরগুলো কী বোর্ডে থাকে।
বিশেষ কী
উল্লেখিত কী গুলো ছাড়া কী-বোর্ডের অন্যান্য কী সমূহ কোনো না কোনো বিশেষ কার্য সম্পাদন করে বলে এদেরকে বিশেষ কী বলা হয়-
মাল্টিমিডিয়া কী
এছাড়া মাল্টিমিডিয়া কীবোর্ডে আরও ৪ টি কী থাকেঃ
ক্ষীর
ক্ষীর বা মেওয়া বাংলার নিজস্ব মিষ্টি। ক্ষীর শুধু মিষ্টিই নয় এটি অন্যান্য মিষ্টির সহযোগী এবং প্রধান উপকরণ হিসাবে ব্যবহার করা হয়। উত্তরভারতে ক্ষীর নামটি পায়েস হিসাবে ব্যবহার করলেও বাংলায় ক্ষীর সম্পূর্ণ ভিন্ন স্বাদের ও ভিন্ন মিষ্টি।
প্রস্তুতি
ক্ষীর প্রস্তুত করার জন্য একমাত্র উপাদান হলো খাঁটি দুধ। খাঁটি দুধের তিন ভাগকে জ্বাল দিয়ে শুকিয়ে একভাগ করা হলে ক্ষীর তৈরী হয়। তবে দুধে অনেক সময় এরারুট, সুজি ও পানিফলের পালো এবং চিনি মিশিয়ে গাঢ় ও মিষ্টি করা হয়। তবে সেই ক্ষীরের স্বাদ নির্জলা খাঁটি দুধের মতন হয় না, গন্ধ, স্বাদ ও বর্ণে বিস্তর পার্থক্য থেকে যায়। তবে সমুদয় দুধ শুকিয়ে চার ভাগ থেকে এক ভাগ করলে ডেলা ক্ষীর না খোয়া ক্ষীর তৈরী হয়। এই খোয়া ক্ষীর নানা মিষ্টি প্রস্তুতিতে তৈরী করা হয়।
ব্যবহার
ক্ষীর বাংলার মিষ্টির এক অপরিহার্য উপাদান। ক্ষীরকে দুই রকম ভাবে প্রস্তুত করা হয়।
খোয়া ক্ষীরকে অনেক মিষ্টিতে ব্যবহার করা হয়। এর মধ্যে কানসাট, ক্ষীরের বরফি ইতাদি মিষ্টিতে ব্যবহার উল্লেখযোগ্য।
অর্ধতরল ক্ষীর রসমালাই জাতীয় মিষ্টিতে ব্যবহার করা হয়। এক্ষেত্রে ক্ষীরের মধ্যে ছোট ছোট মিষ্টিকে ডুবিয়ে দেওয়া হয়।
সাহিত্যে ক্ষীর
অবনীন্দ্রনাথ ঠাকুরের লেখা ক্ষীরের পুতুল গল্পে ক্ষীরের উল্লেখ আছে। এখানে দুয়োরানি ক্ষীর দিয়ে তার পুত্র তৈরী করে বিয়ে করাতে পাঠিয়েছেন এবং ষষ্ঠী ঠাকুর সেই ক্ষীরের পুতুল খেয়ে ফেলায় পরে একটা পুত্র উপহার দেন।
বাগধারায় ক্ষীর
বাংলায় অতি পরিচিত একটি বাগধারা হলো - সবুরে মেওয়া ফলে এই কথাটির অর্থ ধৈর্য ধরলে সফলতা আসে।
ক্ষীরের অপর নাম হলো মেওয়া। দুধকে অনেকক্ষণ ধরে ধৈর্য ধরে জ্বাল দিলে তা উপাদেয় ক্ষীরে পরিনত হয়। সেটাই বাংলার লোক সমাজে চলিত কথায় ব্যবহার হয়।
নীল মোহন
নীল মোহন (জন্ম: ১৯৭৫ বা ১৯৭৬) একজন ভারতীয় বংশোদ্ভূত মার্কিন বিজনেস এক্সিকিউটিভ, যিনি ইউটিউবের চতুর্থ এবং বর্তমানের প্রধান নির্বাহী কর্মকর্তা। তিনি ২০২৩ সালের ৬ ফেব্রুয়ারী সুসান ওজস্কির স্থলাভিষিক্ত হন।
মেভলানা মসজিদ
মেভলানা মসজিদ (Mevlanamoskee; Mevlana Camii) নেদারল্যান্ডসের রটার্ডামের উত্তর-পশ্চিমে অবস্থিত একটি মসজিদ, যেখানে মূলত তুর্কি-ওলন্দাজ মুসলমানরা উপাসনা করে থাকে। রুমির নামানুসারে মসজিদটি ২০০১ সালে নির্মাণ করা হয়েছিল এবং দুটি মিনার উক্ত সময়ে তৈরি করা হয়েছিল। ২০০৬ সালে এই মসজিদটিকে রটার্ডামের সবচেয়ে আকর্ষণীয় ভবন হিসাবে স্বীকৃত দেওয়া হয়েছিল।
শোল্লা ইউনিয়ন
শোল্লা ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ৩০টি মৌজার সংখ্যা: ১৩টি মোট জনসংখ্যা: প্রায় ৩৮,০০৭ জন।
শিক্ষা
সাক্ষরতার হার: ২০০১ এর জরিপ অনুযায়ী সাক্ষরতার হার ৪৬%। শিক্ষা প্রতিষ্ঠান:
দর্শনীয় স্থান
ব্রজ নিকেতন (জজ বাড়ি):
জনপ্রতিনিধি
বর্তমান চেয়ারম্যান: মিজানুর রহমান ভূঁইয়া কিসমত	। প্রাক্তন চেয়ারম্যানগণের তালিকা:
গ্রামসমূহের নাম
আইকবাড়ী, আওনা, আজগড়া, আবদানী, উত্তর বালুখন্ড, উলাইল, কাতিকপুর, কোন্ডা, কুমল্লী, খতিয়া, চকআওনা, চকসিংহড়া, চকোরিয়া, ঝনঝনিয়া, দওখন্ড, দক্ষিণ-পূর্ব সিংহড়া, দক্ষিণ বালুখন্ড, দুধঘাটা, নয়াহাটী, পাতিলঝাপ, পারাশুরা, বোয়ালী, মদনমোহনপুর, মহিষদিয়া, শোলানগর, শোল্লা, সিংজোর, সিংহড়া, সুলতানপুর, হায়াতকান্দা।
ইয়াহিয়া আইয়্যাশ
ইয়াহিয়া আব্দ-আল-লতিফ আইয়্যাশ ( يحيى عياش  ) (৬ মার্চ ১৯৬৬ - ৫ জানুয়ারী ১৯৯৬) ছিলেন হামাসের প্রধান বোমা প্রস্তুতকারক  এবং ইজ আদ-দিন আল-কাসাম ব্রিগেডের পশ্চিম তীর ব্যাটালিয়নের নেতা।
পাহাড়ি পুঁইয়া
পাহাড়ি পুঁইয়া (বৈজ্ঞানিক নাম: Canthophrys gongota) (ইংরেজি: gongota loach) হচ্ছে Cobitidae পরিবারের Canthophrys গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত এবং নেপালে পাওয়া যায়।
বর্তিকা রাই
বর্তিকা ইয়েম রাই হলেন নিউইয়র্ক সিটিতে অবস্থানকারী একজন নেপালি সঙ্গীতশিল্পী ও সঙ্গীতরচয়িতা।
২০১০ সালে তার প্রথম অ্যালবাম বিম্বাকাশ প্রকাশের মাধ্যমে সমধিক পরিচিতি পাওয়ার পরে তিনি নেপালে একদল উল্লেখযোগ্য সংখ্যক অনুসারী ও ভক্ত অর্জন করেছেন।
প্রারম্ভিক জীবন
বর্তিকা রাই নেপালের ললিতপুরে জন্মগ্রহণ করেছিলেন এবং সেখানেই বড় হয়েছিলেন। তিনি ছয় বছর বয়স থেকে‌ই অনানুষ্ঠানিকভাবে সংগীত চর্চা করেছিলেন। প্রায় ১১ বছর বয়সেই তিনি কয়েকজন শ্রোতার সামনে ছোটখাটো পরিসরে একটি পরিবেশনাও করেছিলেন। তিনি বেশ কয়েকটি বাচ্চার গান রেকর্ড করেছিলেন এবং তাদেরকে শ্রুতি প্রধান, উপেন্দ্র লাল সিং, রওশন শর্মা, জন শ্রেষ্ঠ এবং গুরুদেব কামতের অধীনে সংগীতশিল্পী ও কণ্ঠশিল্পী হিসাবে প্রশিক্ষণ দিয়েছিলেন।
হলুদ (রং)
হলুদ এক প্রকারের বর্ণ, যা সোনা, মাখন ও পাকা লেবুতে দেখা যায়। মানব চোখের রেটিনার L ও M (দীর্ঘ ও মধ্য তরঙ্গদৈর্ঘ্যসংবেদী) কোনো কোষকে সমানভাবে উদ্দীপ্ত করে, কিন্তু S (হ্রস্ব তরঙ্গদৈর্ঘসংবেদী) কোনো কোষকে উদ্দীপ্ত করে না। । হলুদ রঙ-এর তরঙ্গদৈর্ঘ্য সাধারণত ৫৭০-৫৯০ ন্যানোমিটার হয়ে থাকে। লাল এবং সবুজ রঙের সংমিশ্রণে হলুদ রঙ পাওয়া যায়। হলুদ হল দেখার জন্য সব থেকে সহজতম রং।
ভুটান পোস্টাল কর্পোরেশন
ভুটান পোস্টাল কর্পোরেশন লি:‚ অথবা ভুটান পোস্ট, ভুটানের পোস্টাল সিস্টেমটির পরিচালনার জন্য দায়বদ্ধ একটি সংস্থা ।
ইতিহাস
১৯৯৬ সাল অবধি ভুটানের এই পোস্টটি যোগাযোগ মন্ত্রকের একটি অংশ ডাক ও টেলিগ্রাফ বিভাগ দ্বারা পরিচালিত ছিল, কিন্তু স্বাধীনভাবে পরিচালিত করতে সক্ষম সংগঠনগুলিকে স্বায়ত্তশাসন দেওয়ার ভুটান সরকারের নীতি অনুসারে ভুটান পোস্টটি তৈরি করা হয়েছিল ১ অক্টোবর ১৯৯৬। ভুটান ডাক কর্পোরেশন আইন ১৯৯৯ (বিপিসিএ) এর অধীনে কর্পোরেশনের পরিচালকগণ ভুটান সরকার কর্তৃক নিযুক্ত হন এবং চেয়ারম্যান সংশ্লিষ্ট সরকারের মন্ত্রী হন। ভুটান ১৯69৯ সাল থেকে ইউনিভার্সাল ডাক ইউনিয়নের (ইউপিইউ) সদস্য এবং ১৯৮৩ সালে তারা এশিয়ান-প্যাসিফিক ডাক ইউনিয়নে যোগ দেয়।
সেবা
থাম্ব|ভুটান পোস্ট মেল এক্সপ্রেস বাস এবং ডেলিভারি ভ্যান
১৯৬২ সালের ১০ অক্টোবর ফুয়েনশোলিংয়ে প্রথম ডাকঘর খোলা হয়েছিল। ১৯৬৪ সালে ৩টি ডাকঘর থেকে ১৯৭৮ সালে  ৭২টি ডাকঘর হয় (শাখা বা এজেন্সি পোস্ট অফিস সহ)। ১৯৮৮ সালে সর্বচ্চ ৮৩ পোষ্ট অফিসে এই সংখ্যা বৃদ্ধি পেয়েছিল। এরপরে হ্রাস হয়ে  ২০০৬  সালে পূর্ণাঙ্গ ডাকঘরের সংখ্যা ৪৭  হয়েছিল, তবে এজেন্সি পোস্ট অফিসের সংখ্যা ৪৩ ছিল।
২০১০ সালের সর্বশেষ চিত্র হ'ল ৪৩ টি ডাকঘর (ফুয়েনশোলিং এবং থিম্পুতে দুটি সাধারণ পোস্ট অফিস সহ) এবং ৩৩ টি কমিউনিটি মেল অফিস, এজেন্সি বন্দর অফিসের নতুন নাম। ভুটান পোস্ট সাধারণ লেটার পোস্ট পরিষেবাগুলির পাশাপাশি দেশীয় এবং আন্তর্জাতিক এক্সপ্রেস পরিষেবা এবং একটি ফিলোলেটিক পরিষেবা সরবরাহ করে। মানি অর্ডার এবং ওয়েস্টার্ন ইউনিয়ন পরিষেবা সহ বিভিন্ন আর্থিক পরিষেবা সরবরাহ করা হয়।
ভুটান পোস্টও দেশের অভ্যন্তরে একটি পরিবহন নেটওয়ার্ক পরিচালনা করে যা মেল এবং যাত্রী ট্র্যাফিক বহন করে।
বিপিসিএ 1999 এর অধীনে, ভুটান পোস্টের দেশের অভ্যন্তরে স্ট্যান্ডার্ড চিঠিগুলি পরিচালনা করার একচেটিয়া অধিকার রয়েছে।
বিশেষ স্ট্যাম্প ইস্যু
আন্তর্জাতিক বাজারে বিক্রির জন্য বছরে বেশ কয়েকটি বিশেষ ইস্যু তৈরি করার জন্য ভুটান পোস্টের আন্ত-সরকারী ফিলাটেলিক কর্পোরেশনের সাথে চুক্তি হয়েছিল যার জন্য তারা বার্ষিক ০.১০ মিলিয়ন মার্কিন ডলার পর্যন্ত রয়্যালটি পেয়েছিল।
পোস্টকোড
২০১০ সালে ভুটান পোস্ট ইউপিইউর সহায়তায় দেশের প্রথম পোস্টকোড সিস্টেম চালু করেছিল। ডাক কোডগুলি ভুটান ডাক কর্পোরেশনের ওয়েবসাইটে অনুসন্ধান করা যেতে পারে।
পাকিস্তান আন্দোলনের কর্মীদের তালিকা
পাকিস্তান আন্দোলনের প্রতিষ্ঠাতা ও কর্মী, যারা পাকিস্তানের প্রতিষ্ঠাতা পিতা (উর্দু:بانيڹ پاکستان) হিসেবেও পরিচিত; যারা পাকিস্তান রেজোলিউশনে স্বাক্ষর করেছেন, যা ১৯৪৭ সালের আগস্টে স্বাধীন পাকিস্তান প্রতিষ্ঠা ও সৃষ্টির নেতৃত্ব দেয়। এই বৃহৎ গোষ্ঠীর মধ্যে একটি আরও এবং বর্ধিত উপদল ১৯৫০ সালে পাকিস্তানের সংবিধানের সাথে সংযুক্ত করা উদ্দেশ্য প্রস্তাবে স্বাক্ষর করে।
ভাষাতাত্ত্বিক ও প্রত্নতাত্ত্বিক ডক্টর আহমদ হাসান দানির বই, দ্য ফাউন্ডিং ফাদারস অফ পাকিস্তান (১৯৯৮) দ্বারা এই শব্দটি প্রথম ব্যবহৃত হয়েছিল, যা দেশের সাহিত্য কর্মকাণ্ডে এই শব্দটিকে জনপ্রিয় করে তোলে। 1930 এবং ১৯৪০-এর দশকে ব্রিটিশ ভারতীয় সাম্রাজ্যের রাজনীতিতে গুরুত্বপূর্ণ ভূমিকা পালনকারী কর্মী ও রাষ্ট্রনায়কদের একটি বৃহৎ গোষ্ঠীর নেতৃত্বে পাকিস্তান আন্দোলন ছিল। অতি সম্প্রতি, বিদেশী নীতির পাঠ্য ব্যাখ্যা করার জন্য সরকার আনুষ্ঠানিকভাবে এই শব্দটি ব্যবহার করেছে। পাকিস্তানের লেখক এবং ইতিহাসবিদরা আরও বিস্তৃতভাবে "ফাউন্ডিং ফাদারস" শব্দটিকে একটি বৃহত্তর গোষ্ঠী বোঝাতে সংজ্ঞায়িত করেছেন যার মধ্যে সেই সমস্ত ব্যক্তিদের অন্তর্ভুক্ত রয়েছে যারা রাজনীতিবিদ, আইনবিদ, রাষ্ট্রপক্ষ, সৈনিক, কূটনীতিক, শিক্ষাবিদ বা সাধারণ নাগরিক হিসাবে ব্রিটিশ ভারতের উত্তর-পশ্চিম অঞ্চলের চারটি প্রদেশ যুক্তরাজ্যের নিয়ন্ত্রণ এবং ভারতীয় কংগ্রেসের প্রভাব থেকে স্বাধীনতা অর্জনে এবং এই পাকিস্তান সৃষ্টিতে অংশ নিয়েছিলেন।
স্বাধীনতা কর্মী, নেতা, মুক্তিযোদ্ধা এবং বিপ্লবী হিসাবে পাকিস্তান গঠনে বিশিষ্ট ভূমিকা পালনকারী ব্যক্তিদের তালিকা নিচে দেওয়া হল।
ঐতিহাসিক পটভূমি
একই বছরে, স্যার সৈয়দ আহমদ খানের নেতৃত্বে রাজনৈতিক প্রচেষ্টা ও উদ্যোগের ফলে উপমহাদেশের মুসলিম অঞ্চলের স্বার্থ ও অধিকার রক্ষার জন্য ঐতিহাসিক অল-ইন্ডিয়া মুসলিম লীগ (এআইএমএল) প্রতিষ্ঠা করা হয়। হিন্দু নেতা ও মুসলিম সংস্কারকদের মধ্যে পারস্পরিক অবিশ্বাস আরও বৃদ্ধি পায়। ভারতীয় ভাইসরয় আর্ল মিন্টোর সভাপতিত্বে অনুষ্ঠিত একটি সম্মেলনে হিন্দু-মুসলিম বিরোধকে সাংবিধানিক সমতলে উত্থাপন করা হয়। ১৯০৬ সালে ঢাকায় নবাব স্যার খাজা সলিমুল্লাহ, নবাব ওয়াকার-উল-মুলক, তৃতীয় আগা খান এবং অন্যান্য ৩,০০০ জন প্রতিনিধির নেতৃত্বে ঢাকায় মুহাম্মদান এডুকেশনাল কনফারেন্সের একটি বার্ষিক সভা অনুষ্ঠিত হয় এবং এটিকে মুসলিম ভারতের সবচেয়ে বড় প্রতিনিধি সমাবেশে পরিণত করে। মুসলিম ধর্মগুরু আলি জওহর সর্বভারতীয় মুসলিম লীগের প্রথম এজেন্ডা লিখেছিলেন এবং সৈয়দ আমীর আলী যুক্তরাজ্যে এর ইউরোপীয় শাখা প্রতিষ্ঠা করেছিলেন।
কিছু শান্ত সময়ের জন্য, মুসলিম লীগ অনেক প্রভাবশালী ভারতীয় কংগ্রেসের বিরুদ্ধে তার খ্যাতি এবং বিশ্বাসযোগ্যতা নিয়ে কাজ করে। লিয়াকত আলী খান এবং তার সহচর বেগম রানা লিয়াকত আলী ১৯৩০-এর দশকে মুহাম্মদ আলী জিন্নাহ এবং অন্যান্যদের মধ্যে মুসলিম লীগে যোগদানের জন্য রাজি হননি। দার্শনিক ধারণা, পাকিস্তান (ইকবাল, ১৯৩০); ১৪ দফা (জিন্নাহ, ১৯২৯); এখন বা কখনো নয় (আলি, ১৯৩৩); দ্বি-জাতি তত্ত্ব যা পরবর্তীকালে অনেক কর্মী ও নেতার অবদান ছিল ১৯৪৭ সালে পাকিস্তান সৃষ্টির ক্ষেত্রে গুরুত্বপূর্ণ ভূমিকা পালন করে। আশরাফ আলী থানভীর শিষ্য শাব্বির আহমদ উসমানি এবং জাফর আহমদ উসমানি পাকিস্তান সৃষ্টির জন্য ধর্মীয় সমর্থনে মূল খেলোয়াড় ছিলেন।
সদ্য প্রতিষ্ঠিত দেশ পাকিস্তানকে ব্রিটিশ ভারত সরকার এবং ব্রিটিশ পার্লামেন্টের পরিবর্তে একটি সরকার ও আইনসভা তৈরি করতে হয়েছিল। পাকিস্তানের প্রতিষ্ঠাতারা প্রথমে আংশিক গণপরিষদ প্রতিষ্ঠা করেন (যা পার্লামেন্টের সাথে প্রতিস্থাপিত হয়েছিল), এবং উদ্দেশ্য প্রস্তাব গৃহীত হয়েছিল পাকিস্তানের সংবিধানের সাথে সংযুক্ত করা হয়েছিল।
পেশা এবং আর্থিক
প্রতিষ্ঠাতা এবং কর্মীদের পাশাপাশি বিভিন্ন পেশা ছিল এবং উচ্চ ও মধ্য-মর্যাদা পেশার বিস্তৃত পরিসরের অনুশীলন করেছিলেন এবং অনেকে একই সাথে একাধিক কর্মজীবন অনুসরণ করেছিলেন। যাইহোক, আরও প্রভাবশালী প্রতিষ্ঠাতা পিতারা ছিলেন প্রশিক্ষিত এবং পেশাদার ব্যারিস্টার এবং আইনজীবী। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (January 2017)">_  ] _ <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (January 2017)">উদ্ধৃতি প্রয়োজন  ] রাআনা আলী খান ছিলেন একজন অর্থনীতিবিদ; এবং আবু বকর আহমদ, একজন রাষ্ট্রবিজ্ঞানী; এম এম শরীফ, একজন দার্শনিক; এবং শওকত হায়াত খান, ব্রিটিশ সেনাবাহিনীর একজন অফিসার, নীরব কয়েকজন উল্লেখযোগ্য ব্যক্তিত্ব যারা আন্দোলনে একীভূত ভূমিকা পালন করেছিলেন। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (January 2017)">উদ্ধৃতি প্রয়োজন  ]
উল্লেখযোগ্য কর্মীবৃন্দ
পাকিস্তানের প্রতিষ্ঠাতাদের ক্রিয়াকলাপ এবং ক্রমাগত জনসমাবেশ উত্তর-পশ্চিম ভারতের জনগণকে আন্দোলনে রাজনৈতিকভাবে সক্রিয় হতে আকৃষ্ট করেছিল। অনেক নেতাকর্মীই পরবর্তীতে দেশের ভবিষ্যৎ নেতা হয়ে উঠবেন।
রক্ত তিলক
রক্ত তিলক হল একটি জনপ্রিয় ক্রাইম বাংলা চলচ্চিত্র যা পরিচালনা করেন বিশ্বজিৎ চ্যাটার্জী। এই চলচ্চিত্রটি ১৯৭৪ সালে জে. কে. ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন প্রদীপ রায়চৌধুরী। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, বিশ্বজিৎ চ্যাটার্জী, প্রসেনজিৎ চট্টোপাধ্যায়।
দম্মিকা রানাতুঙ্গা
দম্মিকা রানাতুঙ্গা (ධම්මික රණතුංග; জন্ম: ১২ অক্টোবর, ১৯৬২) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও প্রশাসক। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৯ থেকে ১৯৯০ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
রক্ত তিলক
কাহিনী
সারসংক্ষেপঃ- ছদ্মবেশে ওস্তাদ রূপ সিং মধ্যপ্রদেশে ডাকাত দলের নেতৃত্ব দেয়। পুলিশের কাছ থেকে লুকিয়ে থাকার এক পর্যায়ে তার হৃদয় পরিবর্তন হয় এবং তার মানবিক অনুভূতির সাথে জড়িত একাধিক ঘটনার পর সে পুলিশের কাছে আত্মসমর্পণ করার চেষ্টা করে কিন্তু এই প্রক্রিয়ায় তার অনেক লোক মারা যায় এবং রূপ সিং বেঁচে থাকে।
দম্মিকা রানাতুঙ্গা
খেলোয়াড়ী জীবন
সমগ্র খেলোয়াড়ী জীবনে দুইটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন দম্মিকা রানাতুঙ্গা। ৮ ডিসেম্বর, ১৯৮৯ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১৬ ডিসেম্বর, ১৯৮৯ তারিখে হোবার্টে একই দলের বিপক্ষে সর্বশেষ টেস্টে অংশ নেন তিনি।
১৯৯০-৯১ মৌসুমে অস্ট্রেলিয়া গমন করেন। উদ্বোধনী ব্যাটসম্যান হিসেবে খেলতেন। তবে, এ সিরিজের মাধ্যমেই তার টেস্ট জীবন শেষ হয়ে যায়। অভিষেক ইনিংসে অপরিসীম ধৈর্য্যের পরিচয় দিয়ে ৪০ রান তুলেন। এরপর, হোবার্টে করেছিলেন ৪৫। তার খেলার ধরন অনেকাংশেই দীর্ঘ সময়ের ক্রিকেটের উপযোগী ছিল।
ব্যক্তিগত জীবন
ক্রিকেট খেলা থেকে অবসর গ্রহণের পর প্রশাসনে প্রবেশ করেন। শ্রীলঙ্কান ক্রিকেটে প্রভাবশালী প্রশাসক হিসেবে নিজেকে তুলে ধরেন। এক পর্যায়ে শ্রীলঙ্কান ক্রিকেট বোর্ডের প্রধান নির্বাহীর দায়িত্ব পালন করেছেন।
ক্রিকেটপ্রেমী পরিবারে দম্মিকা রানাতুঙ্গা’র জন্ম। শ্রীলঙ্কার সাবেক অধিনায়ক অর্জুনা রানাতুঙ্গা, সঞ্জীবা রানাতুঙ্গা, নিশান্ত রানাতুঙ্গা, প্রসন্ন রানাতুঙ্গা ও রুয়ান রানাতুঙ্গা’র জ্যেষ্ঠ ভ্রাতা তিনি। তন্মধ্যে, তিন ভাই শ্রীলঙ্কার পক্ষে টেস্ট ক্রিকেটে অংশগ্রহণের সুযোগ পেয়েছিলেন।
রিং আইডি
রিং আইডি (ইংরেজি: RingID) কানাডার মন্ট্রিয়েল সিটিতে অবস্থিত ‘‌রিং ইনকর্পোরেশন’ দ্বারা পরিচালিত একটি সামাজিক যোগাযোগ মাধ্যম। কানাডা প্রবাসী বাংলাদেশি বংশোদ্ভূত আইরিন ইসলাম ও শরিফ ইসলামের যৌথ উদ্যোগে যার যাত্রা শুরু। ব্যবহারকরীগণ তাদের আইডি ব্যবহার করে বিশ্বব্যাপী যোগাযোগ রক্ষা করতে পারেন। রিং আইডি এমন একটি প্লাটফর্ম, যার মাধ্যমে ব্যবহারকারী বিনামূল্যে কল, মেসেজ, স্টিকার, গোপন চ্যাট (সিক্রেট চ্যাট) সহ নানা সেবা পান।
রিং আইডি ডটকম অ্যাপটি ওয়েব, ডেক্সটপ, উইন্ডোজ, অ্যান্ড্রয়েড এবং আইফোনেও ব্যবহার করার উপযুক্ত।
২০১৫ সালের জুলাইয়ে রিং আইডি প্রথম প্রকাশ হয়। এটির সিক্রেট চ্যাট বৈশিষ্ট্যটি ব্যবহারকারীদের নিকট সর্বাধিক জনপ্রিয়তা পায়। এতে গোপন চ্যাটে তার বার্তা কতক্ষণ প্রদর্শিত হবে তা নির্ধারণ করা যায় এবং নির্দিষ্ট সময় পর প্রেরকের বার্তা অদৃশ্য হয়ে যায়।
রিং আইডিতে ব্যবহারকারী সময় নির্ধারন করে গোপন ছবি পাঠাতে পারেন। যা নির্দিষ্ট সময় পর অদৃশ্য হয়ে যায়। এছাড়াও গোপন অডিও এবং ভিডিও পাঠানো যায়, যা পাঠক শুধুমাত্র একবার দেখতে পারবেন। ব্যবহারকারীরা সরাসরি চ্যাট বন্ধ করে দিতে পারবেন। এবং পরে একই চ্যাট উইন্ডোতে স্বাভাবিকভাবে চালিয়ে যেতে পারবেন।
বৈশিষ্ট্য
রিং আইডি একটি সর্বজনীন সামাজিক নেটওয়ার্কিং প্ল্যাটফর্ম। যা ব্যবহারকারীরা তাদের প্রয়োজনীয় সামাজিক কার্যক্রম পরিচালনা করতে পারবেন। এটি ফোন কল, টেক্সট মেসেজিং এর মধ্যে সীমাবদ্ধ নয় বরং তারা তাৎক্ষণিক বার্তা, ভয়েস এবং ভিডিও কল, নিউজফিড ইত্যাদিকে সেবা দিয়ে থাকে। এছাড়াও রিং আইডিতে অডিও-ভিডিও কল, বার্তা, স্টিকার, চিত্র, মাল্টিমিডিয়া বিষয়বস্তু শেয়ার করা যায় এবং মিডিয়া ক্লাউড থেকে অডিও ও ভিডিও  স্ট্রিম করা যায়। শেয়ার করা বিষয় তাদের বন্ধুরা তাৎক্ষণিক নিউজফিডে হালনাগাদ পাবেন। যা কম ব্যান্ডউইথ ইন্টারনেটেও ব্রাউজ করা যায়। এছাড়াও বর্তমানে এইটা থেকে ভিডিও দেখে এবং ইনভেস্ট এর মাধ্যমে অর্থ উপার্জন করা যায়।
সমালোচনা
যে এটি একটি পঞ্জি স্কিম হতে পারে বলে একটা উদ্বেগ আছে। এটি রৌপ্য এবং স্বর্ণ স্তরের সদস্যপদ প্রদান করে, তারপর ব্যবহারকারীদের আরো সদস্য আনার জন্য অর্থ প্রদান করার প্রলভন দেখায়। এটি ব্যবহারকারীদের বিজ্ঞাপন দেখার বিনিময়ে অর্থ প্রদান করে। কিন্তু পুরোনো সদস্যপদের টাকা মূলত নতুন সদস্যপদ গ্রহণকারীদের দেয়া হয়। এতে একসময় সদস্যপদ কমতে শুরু করলে ‌কোনো ব্যক্তি আর টাকা উঠাতে পারবেনা এবং পুরো ব্যবসাটি ধ্বসে পড়ে। অনেক বেকার যুবককে এটি আকৃষ্ট করেছে। এর প্রতিষ্ঠাতা ২০১৬ সালে একবার খেলাপি হওয়ার জন্য গ্রেপ্তার হন।
গোলাপগঞ্জ উপজেলা
ইতিহাস
গোলাপগঞ্জ নামের উৎপত্তি সম্পর্কীয় ইতিহাস আজও রহস্যাবৃত। এ সম্পর্কে এখনও কোন প্রামান্য দলিল পাওয়া যায়নি। শুধুমাত্র স্থানীয় জনশ্রুতিই এর একমাত্র ঐতিহাসিক এবং তাও কোন কোন ক্ষেত্রে বিতর্কিত। অনেকের মতে কোন ব্যক্তি বিশেষের বিশেষ করে কোন রাজা,বাদশাহ,স্থানীয় শাসক কিংবা বিজেতের নাম গোলাপগঞ্জ নামের সঙ্গে জড়িয়ে আছে। ‘শ্রী গৌরাঙ্গের পূর্বাঞ্চল পরিভ্রমন এবং আসাম ও ঢাকাদক্ষিণ লীলা প্রসঙ্গ’ গ্রন্থে উল্লেখ পাওয়া যায়,পাঠান আমল থেকে সিলেট জেলায় দেওয়ান পদ বিশিষ্ট একজন স্থানীয় রাজস্ব কর্মকর্তা অবস্থান করতেন। তিনি ছিলেন দিল্লী সম্রাটের প্রতিনিধি।রাজা গীরিষ চন্দ্রের পূর্ব পুরুষগন বহুদিন যাবত এ পদে বহাল পর পাঠান সম্রাট শের শাহের পুত্র ইসলাম শাহ শুরের রাজত্বকালে ১৫৪০ সালে গোলাব রায় নামে একজন নতুন দেওয়ান এপদে নিযুক্তি লাভ করেন। তিনি ছিলেন খুবই ধর্মপরায়ন ব্যক্তি,তারই নামানুসারে ‘গোলাবগঞ্জ” নামের সৃষ্টি হয়। পরবর্তিতে ‘গোলাবগঞ্জ” থেকে “গোলাপগঞ্জ” নামে পরিচিতি লাভ করে।পূবে থানা প্রশাসন ছিল হেতিমগঞ্জ। ১৯০৬ সালে তদানীন্তন ব্রিটিশ সরকার সুরমা বিধৌত উপকূলবর্তী অঞ্চলের প্রাকৃতিক পরিবেশ বিজরিত এক মনোরম স্থান গোলাপগঞ্জ বাজারের সন্নিকটে থানা কার্যালয় স্থানান্তরিত করেন।
অবস্থান ও আয়তন
বাংলাদেশের সিলেট বিভাগের অধীনে সিলেট জেলার অন্তর্গত একটি উপজেলার নাম গোলাপগঞ্জ। এর অবস্থা ২৪.৮৬° উত্তর অক্ষাংশ ও ৯২.০২ পূর্ব দ্রাঘিমাংশে অবস্থিত। উপজেলার আয়তন আয়তন: ১০৫.৫৭ বর্গ মাইল,২৪৭ বর্গ কিলোমিটার বা ৬৭৫৬৯.৪৩ একর। এই উপজেলার উত্তরে সিলেট সদর উপজেলা, জৈন্তাপুর উপজেলা ও কানাইঘাট উপজেলা, দক্ষিণে ফেঞ্চুগঞ্জ উপজেলা ও বড়লেখা উপজেলা, পূর্বে বিয়ানীবাজার উপজেলা ও বড়লেখা উপজেলা, পশ্চিমে সিলেট সদর উপজেলা।
প্রশাসনিক এলাকা
গোলাপগঞ্জ উপজেলায় বর্তমানে ১টি পৌরসভা ও ১১টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম গোলাপগঞ্জ থানার আওতাধীন।
এ উপজেলায় ১০১টি মৌজা ও ২৮৫টি গ্রাম রয়েছে।
যাতায়াত ও যোগাযোগ ব্যবস্থা
পাকা রাস্তা : ২১৫ কি:মি: । আধা পাকা রাস্তা: ৭৯ কি:মি:। কাঁচা রাস্তা: ৩৪৬ কি:মি:। নদী পথ: ৫৬ কি:মি:। ব্রীজ কালভার্ট : ৯০৫ টি ।
অর্থনীতি
গোলাপগঞ্জের মাছের চাষ ও ধরার এলাকা ১৮৩৬ একর। ধান উৎপাদন জমি ২৯,৭৯৮ একর। সবজি চাষ হয় ৭৭০ একর এলাকায়। পতিত জমি ২১,৪২৬ একর, আবাদি জমি ৪০,৫১৫ একর, বন - ১০০ একর, জলাভূমি - ৫,৫২৬
জিয়াউর রহমান খান
জিয়াউর রহমান খান (c. ১৯৪৬–২৪ এপ্রিল ২০২১) বাংলাদেশী রাজনীতিবিদ ও আইনজীবী যিনি তৎকালীন ঢাকা-১৩ আসনের সংসদ সদস্য ছিলেন। তিনি বাংলাদেশ জাতীয়তাবাদী দলের নেতা ও বিএনপির চেয়ারপারসনের উপদেষ্টা কাউন্সিলের সদস্য ছিলেন।
প্রাথমিক ও পারিবারিক জীবন
জিয়াউর রহমান খান ঢাকা জেলার ধামরাই উপজেলার বালিয়া গ্রামে জন্মগ্রহণ করেন। তার পিতা আতাউর রহমান খান ১৯৫৬ সালে পূর্ব পাকিস্তানের মূখ্যমন্ত্রী এবং ৩০ মার্চ ১৯৮৪ সাল থেকে ১ জানুয়ারি ১৯৮৫ সাল পর্যন্ত বাংলাদেশের প্রধানমন্ত্রী ছিলেন।
কর্মজীবন
জিয়াউর রহমান খান বাংলাদেশ সুপ্রিম কোর্টের সিনিয়র আইনজীবী ছিলেন।
রাজনৈতিক জীবন
জিয়াউর রহমান খান ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে তৎকালীন ঢাকা-১৩ (বর্তমান ঢাকা-২০) আসন থেকে সংসদ সদস্য নির্বাচিত হয়েছিলেন।
২০০৮ সালের নবম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসাবে ঢাকা-২০ আসন থেকে পরাজিত হয়েছিলেন।
মৃত্যু
জিয়াউর রহমান খান ২৪ এপ্রিল ২০২১ সালে করোনাভাইরাসে আক্রান্ত হয়ে ঢাকার তেজগাঁওয়ের ইমপালস হাসপাতালে চিকিৎসাধীন অবস্থায় মৃত্যুবরণ করেন।
বটতলী ইউনিয়ন, আনোয়ারা
বটতলী বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
আয়তন
বটতলী ইউনিয়নের আয়তন ২,৯৩৫ একর (১১.৮৮ বর্গ কিলোমিটার)।
জনসংখ্যার উপাত্ত
২০১১ সালের পরিসংখ্যান অনুযায়ী বটতলী ইউনিয়নের মোট জনসংখ্যা ২৩,৬৩০ জন। এর মধ্যে পুরুষ ১১,৫৭৬ জন এবং মহিলা ১২,০৫৪ জন। মোট পরিবার ৪,৬৫৯টি।
অবস্থান ও সীমানা
আনোয়ারা উপজেলার পশ্চিম-মধ্যাংশে বটতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৪ কিলোমিটার। এ ইউনিয়নের উত্তরে বৈরাগ ইউনিয়ন, পশ্চিমে বারশত ইউনিয়ন, দক্ষিণে রায়পুর ইউনিয়ন ও জুঁইদণ্ডী ইউনিয়ন এবং পূর্বে বরুমছড়া ইউনিয়ন ও বারখাইন ইউনিয়ন অবস্থিত।
প্রশাসনিক কাঠামো
বটতলী ইউনিয়ন আনোয়ারা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী বটতলী ইউনিয়নের সাক্ষরতার হার ৪৪.৮%। এ ইউনিয়নে ১টি ডিগ্রী কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
ধর্মীয় উপাসনালয়
বটতলী ইউনিয়নে ২৯টি মসজিদ, ৮টি ঈদগাহ ও ১১টি মন্দির রয়েছে।
যোগাযোগ ব্যবস্থা
বটতলী ইউনিয়নে যোগাযোগের প্রধান সড়ক আনোয়ারা-বটতলী সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
বটতলী ইউনিয়নের উপর দিয়ে বয়ে চলেছে বটতলী বাজার সংলগ্ন খাল ও মমতাজ পাড়া খাল।
হাট-বাজার
বটতলী ইউনিয়নের প্রধান ২টি হাট/বাজার হল বটতলী রুস্তম হাট এবং পূর্ব বরৈয়া আন্নর আলী সিকদার হাট।
দ্য ক্লিক
দ্য ক্লিক হলো একটি ব্যাকস্টেজ গ্রুপ যেখানে কয়েকজন বাস্তবজীবনের বন্ধু এই গ্রুপের সদস্য ছিল। শন মাইকেলস, স্কট হল, কেভিন ন্যাশ, ট্রিপল এইচ এবং শন ওয়াল্টাম্যান ছিল এই গ্রুপের সদস্য। অল্পকিছুদিনের জন্য জাস্টিন ক্রেডিবল ও এই গ্রুপের সদস্য ছিল। তবে এই গ্রুপে শন মাইকেলস, কেভিন ন্যাশ এবং স্কট হলের বেশি আধিপত্য দেখা যায়। তখনকার সময়ে এই গ্রুপটি তাদের ক্ষমতা কোম্পানিতে ব্যবহার করে, একজন আরেকজনের ক্যারিয়ারে ইতিবাচক প্রভাব ফেলে।
মে ১৯৯৬ সালে ক্লিক তাদের চরিত্র ভাঙ্গে একটি ম্যাডিসন স্কয়ার গার্ডেন এর একটি লাইভ ইভেন্টে। যেটি কার্টেন কল নামে পরিচিত। তখনকার সময়ে ক্যায়ফেব এবং স্টোরিলাইন এর নিয়মকানুন খুব কঠোর ভাবে মান্য করা হতো। কার্টেন কলের ঘটনাটির মাধ্যমে সাধারণ লোকজন প্রথমবারের মতো জানতে পারে পেশাদারি কুস্তি খেলা স্ক্রিপ্টভিত্তিক।
এছাড়াও দ্য ক্লিক এর প্রভাব দুই প্রভাবশালী কোম্পানি ডাব্লিউসিডাব্লিউ এবং ডাব্লিউডাব্লিউই/এফ এর অন্যতম দুইটি স্টেবলে লক্ষ করা যায়। ডাব্লিউসিডাব্লিউ এ নিউ ওয়ার্ল্ড অর্ডার (এনডাব্লিউও) এবং ডাব্লিউডাব্লিউই/এফ এ ডি-জেনারেশন এক্স এ ক্লিক এর সদস্যরা প্রভাব বিস্তার করে। যেখানে কেভিন ন্যাশ এবং স্কট হল এনডাব্লিউও তে এবং ট্রিপল এইচ ডি-জেনারেশন এক্স এ। শন মাইকেলস এবং শন ওয়াল্টাম্যান যারা দুই স্টেবলেই ছিলেন।
গঠন এবং শুরুর ইতিহাস
এই গ্রুপটি ১৯৯৪ সালে গঠন করা হয় তিনজন বাস্তব জীবনের বন্ধু স্কট হল (তখন "রেজর রেমন" নামে পরিচিত ছিল) কেভিন ন্যাশ (ডিজেল) মাইকেল শন হিকেনবটম (শন মাইকেলস) শন ওয়াল্টম্যান (দ্য ১-২-৩ কিড) নিয়ে। জানুয়ারি ১৯৯৫ সালে যখন লেভেস্ক ডাব্লিউসিডাব্লিউ ছেড়ে ডাব্লিউডাব্লিউএফ এ চলে আসে হান্টার হার্স্ট হামেসলি (ট্রিপল এইচ) নামে তখন সে হয় ক্লিক এর পরবর্তী সদস্য। তারা তখন ভক্তদের জনপ্রিয়তা অর্জন করে। হল, ন্যাশ, মাইকেলস ছিল তখনকার টপ পারফর্মার যারা ছিল সবচেয়ে বেশি জনপ্রিয়। ব্রেট হার্ট যে তখনকার অন্যতম টপ পারফর্মার ছিল সে তার নিজের আত্মজীবনি "হিটম্যান" এ লিখে তাকে ক্লিক এ যোগ দেয়ার জন্য প্রস্তাব দেয়া হয়েছিল কিন্তু সে তা প্রত্যাখ্যান করে। কারণ সে মনে করতো শন, রেজর, ন্যাশ তাকে ক্লিক এ যুক্ত করে নিজেদের টপে রাখতে চায় এবং তাকে সাইডলাইন করতে চায়।
১৯৯৫ সালে যখন তারা অনেক জনপ্রিয়তা পায় তখন তারা সে কোম্পানির বুকিং এর উপর আয়ত্ত করে এবং ক্রিয়েটিভ কন্ট্রোল পায় যেখানে তারা নিজেদের ম্যাচের সূচি নির্ধারণ, স্টোরিলাইন লিখা এবং একে অপরের ক্যারিয়ারের উন্নতি করে। তারা তাদের ক্ষমতার ব্যবহার করে নিজেদের জন্য হাই প্রোফাইল ম্যাচ নির্ধারণ করে ১৯৯৪ থেকে ১৯৯৬ এর সময়ে যেমন- ডিজেল বনাম দ্য ১-২-৩ কিড এর ফিউড, ডিজেণ বনাম শন মাইকেলস এর ফিউড। ডিজেল এবং শন মাইকেলস একটি ট্যাগ টিম চ্যাম্পিয়নশীপ জিতে নিজেদেরকে টু ডুডস উইথ অ্যাটিটিউডস নামে পরিচয় দেয়।